Yakult ที่สิงคโปร์ ตัดสินใจนำหลอดพลาสติกออกไป และเปลี่ยนฟอยล์ด้านบนให้ดึงออกได้ง่ายขึ้น เพื่ออะไร
กระแสรักโลกด้วยการหยุดใช้พลาสติกที่ใช้ครั้งเดียว โดยเฉพาะ “หลอดพลาสติก” นั้นแพร่หลายไปในหลากองค์กรทั่วโลก ล่าสุดคือ Yakult (ยาคูลท์) ที่สิงคโปร์ที่เลิกจำหน่ายพร้อมหลอดพลาสติกแล้ว  รักโลกด้วยการเลิกแถมหลอดพลาสติก ที่ประเทศสิงคโปร์นั้นหลายธุรกิจร้านอาหารเริ่มลดการใช้หลอดพลาสติกแล้ว ไม่ว่าจะเป็น Burger King, KFC และ Resort World Sentosa เพราะต้องการช่วยรักษาสิ่งแวดล้อม และทำให้โลกนั้นอยู่ได้อย่างยั่งยืนขึ้น ซึ่งล่าสุดก็คือ Yakult ที่ตัดสินใจทำแบบนี้บ้าง สำหรับ Yakult ที่สิงคโปร์นั้นจะวางจำหน่ายในร้านค้าปลีกทั่วไป โดยจะมาเป็นแพ็ค 5-10 ขวด ซึ่งในบรรจุภัณฑ์ก็จะมีหลอดพลาสติกแถมไปด้วย แต่หลังจากนี้มันจะไม่มีแล้ว เพราะ Yakult ตัดสินใจนำออกไป และเปลี่ยนฟอยล์ด้านบนให้ดึงออกได้ง่ายขึ้น เพื่อเปลี่ยนวิธีดื่มจากใช้หลอด เป็นเปิดฟอยล์แล้วดื่มแทน ในทางกลับกันการประกาศครั้งนี้ที่เกิดขึ้นเมื่อวันที่ 27 ธ.ค. ก็สร้างความตื่นตัวในโลกออนไลน์มากมาย ไม่ว่าจะเป็นการอยากให้ Yakult ตระหนักถึงการเปลี่ยนบรรจุภัณฑ์ที่ใช้พลาสติกเหมือนหลอดด้วย บ้างก็บอกว่าใช้วิธีเปิดฟอยล์เพื่อดื่มมาตั้งแต่ที่ดื่ม Yakult เป็นแล้ว อย่างไรก็ตามเรื่องดังกล่าวยังไม่มีความชัดเจนจากบริษัท ยาคูลท์ (ประเทศไทย) จำกัด ว่าจะเลิกแถมหลอดพลาสติกหรือไม่ แต่ทั้งนี้อยากแนะนำว่า หากจะดื่มด้วยวิธีเปิดฝาฟอยล์จริงๆ ก็ควรนำไปล้างทำความสะอาดเสียก่อน เพราะมันอาจมีเชื้อโรค หรือสิ่งสกปรกอยู่บริเวณนั้นก็เป็นได้ แต่ถ้าไม่แน่ใจว่าทำอย่างไรดี ก็ลองถามสาวยาคูลท์ดูครับ อ้างอิง // The Strait Times
Yakult ที่สิงคโปร์ จะวางจำหน่ายในร้านค้าปลีกทั่วไป โดยจะมาเป็นแพ็ค 5-10 ขวด ซึ่งในบรรจุภัณฑ์ก็จะมีหลอดพลาสติกแถมไปด้วย แต่Yakult ตัดสินใจนำหลอดพลาสติกออกไป และเปลี่ยนฟอยล์ด้านบนให้ดึงออกได้ง่ายขึ้น เพื่อเปลี่ยนวิธีดื่มจากใช้หลอด เป็นเปิดฟอยล์แล้วดื่มแทน